laion/Wikipedia-Exotic huggingface dataset:
আন্সেরিফর্মিস

আন্সেরিফর্মিস পাখিদের একটি বর্গ। প্রায় ১৫০ প্রজাতির পাখি এ বর্গের অন্তর্ভুক্ত। জীবিত পাখিদের তিনটি গোত্র এ বর্গের অন্তর্ভুক্ত। বর্গগুলো হল: আনিমিডাই, আন্সেরানাটিডাই ও অ্যানাটিডাই। হাঁস, রাজহাঁস ও মরালরা এ বর্গের অন্তর্গত। এ বর্গের সব সদস্য জলবহুল অঞ্চলে বসবাস ও চলাচলের জন্য অভিযোজিত। এরা সহজে পানিতে সাঁতার কাটতে ও ভেসে থাকতে পারে। সহজে সাঁতার কাটার জন্য এদের সকলের পা লিপ্তপাদ। এখন পর্যন্ত সবচেয়ে পুরোন আন্সেরিফর্ম হল অধুনা আবিষ্কৃত ভেগাভিস। ক্রিটেশাস যুগে এরা পৃথিবীতে বসবাস করত। গ্যালোয়ানসেরাই মহাবর্গ ভেঙে গ্যালিফর্মিস (মুরগিজাতীয় পাখি) ও আন্সেরিফর্মিস (হাঁসজাতীয় পাখি) নামে দু'টি পৃথক বর্গের উদ্ভব হয়েছে। প্রাচীন জীবাশ্ম বিশ্লেষণ করে দেখা গেছে ড্রোমর্নিথিড এবং সম্ভবত গ্যাস্টর্নিসদের সাথে আন্সেরিফর্মরা সম্পর্কিত। প্রাচীন আন্সেরিফর্মদের ঠোঁটের আকার-আকৃতি তাদের বংশধরদের ক্ষেত্রে খুব একটা বদলায়নি। এদের ঠোঁটের বিশেষ অভ্যন্তরীন গঠন ও জিহ্বার বিশেষ আকৃতি পুরো ঠোঁটকে একটি চোষকযন্ত্রে রূপ দেয়। যার ফলে ঠোঁটের আগা দিয়ে খুব সহজে পানি মুখের অভ্যন্তরে প্রবেশ করতে পারে এবং মুখের দু'ধারে গড়িয়ে পড়তে পারে না। ল্যামেলাই নামক এক বিশেষ ফিল্টারে পানি ছাঁকা হয় এবং ক্ষুদ্র খাদ্যকণা তাতে লেগে থাকলে তা খাওয়া হয়। স্ক্রিমারদের ঠোঁটের গঠন হাঁসদের মত নয়, বরং মুরগির সাথে তাদের ঠোঁটের মিল বেশি। তাদের ঠোঁটেও ল্যামেলাই থাকে। আন্সেরিফর্মদের সাধারণ গঠন প্রায় একই রকম। কেবল তাদের খাদ্যগ্রহণ কৌশল ভিন্ন। রাজহাঁস ঘাস-লতাপাতা খায়; করাতঠুঁটি হাঁস মাছ ধরে খায়; ডুবুরি হাঁসেরা ডুব দিয়ে শিকার ধরে। হাঁসেরা তুলনামূলক হালকা আর ছোটোখাটোো, রাজহাঁসেরা একটু ভারি আর বড়সড়। মরালদের বড় প্যাঁচানো গলা থাকে। বর্গ আন্সেরিফর্মিস †ব্রন্টোর্নিস? †গোত্র ড্রোমর্নিথিডাই? †গোত্র গ্যাস্টর্নিথিডাই? আন্সেরেস (প্রকৃত আন্সেরিফর্মিস) গোত্র Anhimidae: স্ক্রিমার গোত্র Anseranatidae: তাউরা রাজহাঁস মহাগোত্র অ্যানাটোইডাই গোত্র অ্যানাটিডাই উপগোত্র ডেন্ড্রোকাইগ্নিনাই: সরালি (কখনও কখনও ডেন্ড্রোকাইগনিডাই নামে একটি পুরো গোত্রের মর্যাদা দেওয়া হয়)। উপগোত্র থ্যালাসর্নিনাই: সাদা-পিঠ হাঁস। উপগোত্র আন্সেরিনাই: রাজহাঁস ও মরাল। উপগোত্র স্টিক্টোনেট্টিনাই: চ্যাপ্টাঠুঁটি হাঁস। উপগোত্র প্লেক্ট্রোপ্টেরিনাই: স্পার-ডানা রাজহাঁস। উপগোত্র টাডোর্নিনাই: চখাচখি-জাতীয় হাঁস ও রাজহাঁস। উপগোত্র অ্যানাটিনাই: ভাসমান হাঁস (ভাসমান খাবারের উপর নির্ভরশীল)। উপগোত্র অ্যাথিনাই: ডুবুরি হাঁস (কদাচিৎ অ্যানাটিনাইয়ের অন্তর্ভুক্ত হিসেবে গণ্য করা হয়)। উপগোত্র মার্জিনাইMerginae: মার্গেঞ্জার ও অন্যান্য সামুদ্রিক হাঁস। উপগোত্র অক্সিউরিনাই: ল্যাজা হাঁস ও অন্যান্য। †গোত্র প্রেসবিওর্নিথিডাই: পানিকাটা রাজহাঁস। †ভেগাভিস Clarke; ও অন্যান্য (২০০৫)। "Definitive fossil evidence for the extant avian radiation in the Cretaceous"। Nature। 433: 305–308। ডিওআই:10.1038/nature03150। উদ্ধৃতি শৈলী রক্ষণাবেক্ষণ: ও অন্যান্য স্পষ্টভাবে ব্যবহার করছে (link) Murray, P. F. & Vickers-Rich, P (২০০৪)। "Magnificent Mihirungs: The Colossal Flightless Birds of the Australian Dreamtime"। Indiana University Press। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
বিশ্ব পর্যটন দিবস

বিশ্ব পর্যটন দিবস ২৭ সেপ্টেম্বর তারিখে সারা বিশ্বব্যাপী পালিত হয়ে থাকে। জাতিসংঘের অধীনস্থ বিশ্ব পর্যটন সংস্থার প্রত্যক্ষ তত্ত্বাবধানে ১৯৮০ সাল থেকে সকল সদস্য দেশে এটি পালিত হয়ে আসছে। দিবসটির প্রধান উদ্দেশ্য হচ্ছে আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। এছাড়াও, পর্যটনের ভূমিকা সম্পর্কে জনসচেতনতা বৃদ্ধিসহ সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেয়া এ দিবসের অন্যতম লক্ষ্য। ২য় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষি প্রতিষ্ঠান|বিশেষায়িত প্রতিষ্ঠানরূপে]] যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল। ১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে বিশ্ব পর্যটন দিবস পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়। ২০২০ সালে দিবসটির প্রতিপাদ্য করা হয়েছে, “Tourism For All; Promoting Universal Accessibility” অর্থাৎ “সকলের জন্য পর্যটন; সার্বজনীন পর্যটনের অভিগম্যতা।" দিবসটির মূল উদ্দেশ্য হলো আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। পর্যটনের সম্পর্কে জনসচেতনতা বৃদ্ধির পাশাপাশি সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেওয়াও এই দিবসের অন্যতম লক্ষ্য। পর্যটন পর্যটন শিল্প বিশ্ব পর্যটন সংস্থা World Tourism Day[স্থায়ীভাবে অকার্যকর সংযোগ] About World Tourism Day World Tourism Day Greetings and Messages,SMS Collection
আতাউস সামাদ

আতাউস সামাদ (জন্ম: ১৬ নভেম্বর, ১৯৩৭ - মৃত্যু: ২৬ সেপ্টেম্বর, ২০১২) বাংলাদেশের প্রখ্যাত সাংবাদিক ও কলামিস্ট। সাংবাদিকতায় বিশেষ অবদানের জন্য তিনি একুশে পদক লাভ করেন। আতাউস সামাদের জন্ম ১৯৩৭ সালের ১৬ নভেম্বর ময়মনসিংহে। তাঁর পিতা আব্দুস সামাদ। তার মাতৃভূমি কিশোরগঞ্জ জেলার করিমগঞ্জ উপজেলার সতেরদরিয়া গ্রামে। তিনি ঢাকা বিশ্ববিদ্যালয় থেকে স্নাতকোত্তর ডিগ্রিলাভের পর ১৯৫৯ সালে সাংবাদিকতা শুরু করেন। তার স্ত্রীর নাম কামরুন্নাহার রেণু। তিনি দীর্ঘদিন প্রেস ইনস্টিটিউট অব বাংলাদেশে (পিআইবি) কর্মরত ছিলেন। তিনি এক ছেলে ও দুই মেয়ের জনক। ১৯৫৯ সালে সাংবাদিকতা শুরু করেন আতাউস সামাদ। ১৯৬৯ ও ১৯৭০ সালে পূর্ব পাকিস্তান ইউনিয়ন অব জার্নালিস্টের (ইপিইউজে) সাধারণ সম্পাদক ছিলেন। ১৯৬৫ সাল থেকে ১৯৬৯ সাল পর্যন্ত পাকিস্তান অবজারভারের চিফ রিপোর্টারের দায়িত্ব পালন করেন। বাংলাদেশ স্বাধীন হওয়ার পর ১৯৭২ সাল থেকে ১৯৭৬ সাল পর্যন্ত তিনি নয়াদিল্লিতে বাংলাদেশ সংবাদ সংস্থার (বাসস) বিশেষ সংবাদদাতা হিসেবে কাজ শুরু করেন। এ ছাড়া তিনি ১৯৮২ সাল থেকে টানা ১২ বছর বিবিসি ওয়ার্ল্ড সার্ভিস নিউজের বাংলাদেশ সংবাদদাতা ছিলেন। সর্বশেষ তিনি দৈনিক আমার দেশ পত্রিকার উপদেষ্টা সম্পাদক ছিলেন। এছাড়া তিনি সাপ্তাহিক ‘এখন’ এর সম্পাদক ছিলেন। বেসরকারি টেলিভিশন এনটিভি’র নির্বাহী প্রধান হিসেবেও তিনি দায়িত্ব পালন করেছেন। সাংবাদিকতার পাশাপাশি আতাউস সামাদ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের খণ্ডকালীন শিক্ষক হিসেবেও কাজ করেছেন। সাংবাদিকতায় বিশেষ অবদানের জন্য তিনি একুশে পদক লাভ করেন। তাঁর পিতা আব্দুস সামাদ। আজিজুস সামাদ তাঁর ভাই এবং মুক্তিযোদ্ধা আশফাকুস সামাদ তাঁর ভ্রাতুষ্পুত্র। তাঁর স্ত্রী কামরুন নাহার রেণু সাহিত্যিক ফরিদ উদ্দিন খাঁ-র ভাগ্নি এবং অ্যাডভোকেট সিরাজুল হকের বোন। তাঁর ভাগ্নে আইনমন্ত্রী আনিসুল হক। "বিডিনিউজ ২৪ ডট কম"। ২৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১২।  বাংলানিউজ ২৪ ডট কম[স্থায়ীভাবে অকার্যকর সংযোগ] "দৈনিক প্রথম আলো"। ২০১৯-০৬-২৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  খাঁ, ফরিদ উদ্দিন (২০১৭)। জ্বলন্ত প্রেম। দ্যু প্রকাশন।
গ্যালোয়ানসেরাই

গ্যালোয়ানসেরাই (ইংরেজিতে Galloanserae) হল পক্ষীশ্রেণীর নিওগ্ন্যাথাই ক্লেডের অন্তর্গত একটি মহাবর্গ। পূর্বে এর নাম ছিল গ্যালোয়ানসেরি (Galloanseri)। দু'টি জীববৈজ্ঞানিক বর্গ নিয়ে মহাবর্গটি গঠিত: গ্যালিফর্মিস (মুরগিজাতীয়) ও আন্সেরিফর্মিস (হাঁসজাতীয়)। ইংরেজিতে এদের সবাইকে একত্রে ফাউল (Fowl) নামে অভিহিত করা হয়। মুরগিজাতীয় পাখিদের বলা হয় ল্যান্ডফাউল বা গেইমফাউল আর হাঁসজাতীয় পাখিদের ডাকা হয় ওয়াটারফাউল নামে। Sibley, C.G.; Ahlquist, J.E. & Monroe, B.L. (১৯৮৮)। A classification of the living birds of the world based on DNA-DNA hybridization studies। Auk। পৃষ্ঠা 409–423। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উইকিঅভিধানে গ্যালোয়ানসেরাই শব্দটি খুঁজুন।
আশুতোষ চৌধুরী

আশুতোষ চৌধুরী (৫ ই নভেম্বর, ১৮৮৮-২৭ শে মার্চ, ১৯৪৪) ছিলেন বাঙালী কবি এবং লোকগীতি সংগ্রাহক। তিনি চট্টগ্রাম জেলার বোয়ালখালী উপজেলার কধুরখীল গ্রামে ১৮৮৮ সালে জন্ম গ্রহণ করেন। তার রচিত ছেলেদের চট্টলাভূমি গ্রন্থটি পড়ে রায়াবাহাদুর দীনেশচন্দ্র সেন মুগ্ধ হয়ে তাকে কলকাতা বিশ্ববিদ্যালয়ের উদ্যোগে ১৯২৫ সালে লোকগীতি সংগ্রাহক নিযুক্ত করেন। নিজাম ডাকাতের পালা, কাফন চোরা, ভেলুয়া, হাতি খেদার গান, কমল সদাগরের পালা, সুজা তনয়ার বিলাপ, নছর মালুম, নুরুন্নেছা ও কবরের কথা, পরীবানুর হঁলা, দেওয়ান মনোহর ও মজুনা ইত্যাদি। এসব পালাগান পূর্ববঙ্গ-গীতিকায় প্রকাশিত হয়েছে। গীতিকা (গানের সংকলন) আদম আশক (কাহিনিকাব্য) ব্যথার বাণী ও স্বপ্নের জয় (গাঁথাকাব্য) চট্টগ্রামী ভাষা ও সংস্কৃতি (অভিধান) মোমেন চৌধুরী (জানুয়ারি ২০০৩)। "চৌধুরী, আশুতোষ"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ আগস্ট , ২০১৪।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) 2)সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাংলা চরিতাভিধান ৫ ম সংস্করণ ৩য় মুদ্রণ পৃষ্ঠা ৮২
ইয়োহান গেয়র্গ ভাগলার

ইয়োহান গেয়র্গ ভাগলার (মার্চ ২৮, ১৮০০-আগস্ট ২৩, ১৮৩২) (ইংরেজি Johann Georg Wagler) ছিলেন একজন জার্মান পক্ষীবিদ, উভচরবিদ ও সরীসৃপবিদ। ভাগলার ইয়োহান বাপ্টিস্ট ফন স্পিক্সের সহকারী হিসেবে মিউনিখ বিশ্ববিদ্যালয়ের জ্যুলজিক্যাল মিউজিয়ামে কর্মজীবন শুরু করেন। স্পিক্সের মৃত্যুর পর ১৮২৮ সালে তিনি জ্যুলজিক্যাল মিউজিয়ামের সভাপতি পদে যোগ দেন। তিনি প্রাণী নমুনা সংগ্রহের জন্য ব্রাজিলসহ একাধিক দেশ ভ্রমণ করেন। ব্রাজিল থেকে আসা অসংখ্য নমুনার ওপর তিনি কাজ করেন এবং Monographia Psittacorum (১৮৩২) রচনা করেন। এ গ্রন্থে তিনি নীল ম্যাকাওয়ের বর্ণনা অন্তর্ভুক্ত করেন। প্রণী সংগ্রহ অভিযানের সময় নিজের ছোঁড়া গুলির আঘাতে তিনি নিজে আহত হন এবং এই আঘাতের ফলে সৃষ্ট সংক্রমণে ১৮৩২ সালে মুনচেন-মোসাচ (München-Moosach)-এ তার মৃত্যু হয়। ইয়োহান গেয়র্গ ভাগলার-এর মোট ৪টি রচনা বর্তমানে পাওয়া যায়; এগুলো হলোঃ Monographia Psittacorum (মিউনিখঃ ১৮৩২)। সহ-লেখকঃ Wetmore, Alexander। Natürliches System der Amphibien : mit vorangehender Classification der Säugethiere und Vögel : ein Beitrag zur vergleichenden Zoologie (মুচেনঃ ১৮৩০)। সহ-লেখকঃ Richmond, Charles Wallace। Serpentum Brasiliensium species novae = ou, Histoire naturelle des espèces nouvelles de serpens : recueillies et observées pendant le voyage dans l'intérieur du Brésil dans les années 1817, 1818, 1819, 1820 (মিউনিখঃ ১৮২৪)। সহ-লেখকঃ Spix, Johann Baptist von। Wagler's Six ornithological memoirs from the 'Isis.' (লন্ডনঃ ১৮৮৪)। সম্পাদনায়ঃ P.L. Sclater। "সংরক্ষণাগারভুক্ত অনুলিপি"। ১২ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১২।  http://www.biodiversitylibrary.org/creator/3840 সংগ্রহঃ ২৮।০৯।২০১২ তারিখ। Adler, Kraig, editor. 1989. Contributions to the History of Herpetology. Society for the Study of Amphibians and Reptiles (SSAR). 202 pp. আইএসবিএন ৯৭৮-০-৯১৬৯৮৪-১৯-৯.
বিশ্ব জলাতঙ্ক দিবস

বিশ্ব জলাতঙ্ক দিবস প্রতি বছর ২৮ সেপ্টেম্বর বিশ্বব্যাপী পালিত হয়। অ-লাভজনক প্রতিষ্ঠান গ্লোবাল এলায়েন্স ফর রেবিজ কন্ট্রোল তার মার্কিন যুক্তরাষ্ট্র এবং যুক্তরাজ্যের দফতর থেকে এ দিবস পরিচালনায় প্রধান সমন্বয়ের ভূমিকা পালন করে। "রেবিজ" বা "জলাতঙ্ক" হচ্ছে ভাইরাস গঠিত একটি রোগ যা সাধারণত কুকুর, শেয়াল, বাদুড় প্রভৃতি উষ্ণ রক্তের প্রাণীদের মধ্যে দেখা যায়। এটি এক প্রাণী থেকে আরেক প্রাণীতে পরিবাহিত হতে পারে তার লালা বা রক্তের দ্বারা। বিশ্বের প্রায় সকল দেশের প্রাণীর মধ্যেই এই রোগের প্রাদুর্ভাব দেখা যায়। প্রতি বছর বিশ্বে যত মানুষ কুকুরের দ্বারা আক্রান্ত হয়ে মারা যায় তার ৯৯ শতাংশই এই রোগের কারণে হয়। বিশ্ব জলাতঙ্ক দিবস উপলক্ষে পালিত অনুষ্ঠানমালার মধ্যে প্রধান হচ্ছে বিশ্বব্যাপী জলাতঙ্ক রোগের বর্তমান অবস্থা বিষয়ে পর্যালোচনা, এর প্রেক্ষিতে করণীয় বিষয়ে জনসচেতনতা তৈরি ও বৃদ্ধির লক্ষ্যে সাধারণ জনগণ, চিকিৎসক এবং সরকারী-বেসরকারী কর্তৃপক্ষের সমন্বয়ে সচেতনতামূলক আলোচনা অনুষ্ঠানের আয়োজন করা। এছাড়াও এই রোগ সম্পর্কে সাধারণ জনগণকে শিক্ষা ওসচেতন করার জন্য এই দিনে বিশেষ র‌্যালী বা শোভাযাত্রা, বিনামূল্যে টীকা প্রদান প্রভৃতি কর্মসূচী গ্রহণ করা হয়। জলাতঙ্ক বিশ্ব এইডস দিবস বিশ্ব ক্যান্সার দিবস বিশ্ব হেপাটাইটিস দিবস বিশ্ব যক্ষ্মা দিবস "Global Alliance for Rabies Control Website [1], accessed November 16th, 2010."। ২১ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১২।  অফিসিয়াল সাইট ওয়েব্যাক মেশিনে আর্কাইভকৃত ১২ মে ২০০৭ তারিখে রেবিজ নিয়ন্ত্রণে সচেতনতা তৈরি ওয়েব্যাক মেশিনে আর্কাইভকৃত ২০ আগস্ট ২০০৮ তারিখে Centers for Disease Control & Prevention - Rabies information World Health Organization Rabies information Pan American Health Organization - Rabies information American Veterinary Medical Association - Rabies information US Department of Agriculture - National Rabies Management Program Educational Videos on Rabies ওয়েব্যাক মেশিনে আর্কাইভকৃত ২৫ ডিসেম্বর ২০১০ তারিখে
লিয়াওনিং (চীনা বিমানবাহী রণতরী)

লিয়াওনিং চীনের প্রথম বিমানবাহী রণতরি। বিমানবাহী জাহাজটি ৩০০ মিটার (৯৯০ ফুট) দীর্ঘ। পূর্ব চীন সাগর নিয়ে জাপান, ফিলিপাইন, ভিয়েতনাম, ইন্দোনেশিয়াসহ কয়েকটি দেশের সঙ্গে উত্তেজনাপূর্ণ সময়ে চীনের এই জাহাজ আনুষ্ঠানিকভাবে মোতায়েন করা হয়েছে। সমুদ্রে বিরোধ নিয়ে জাপানের সঙ্গে উত্তেজনাপূর্ণ সময়ে লিয়াওনিংয়ের সাগরে ভাসাকে সমুদ্রসীমা নিয়ে চীনের উচ্চাকাঙ্ক্ষার বিষয়টি প্রকাশিত হয়েছে বলে মনে করা হচ্ছে। সাবেক সোভিয়েত ইউনিয়নে নির্মিত একটি জাহাজ কিনে সংস্কার করে এ রণতরি তৈরি করা হয়েছে। চীনের প্রতিরক্ষা মন্ত্রণালয় জানিয়েছে, এখন জাহাজটি কোনো অভিযানে অংশ নেবে না। এটি প্রশিক্ষণের কাজে ব্যবহার করা হবে। চীনের রাষ্ট্রীয় বার্তা সংস্থা সিনহুয়া জানিয়েছে, চীনের প্রেসিডেন্ট হু জিনতাও, প্রধানমন্ত্রী ওয়েন জিয়াবাওসহ শীর্ষ নেতাদের উপস্থিতিতে ডালিয়ান বন্দরে বিশেষ অনুষ্ঠানের মাধ্যমে লিয়াওনিং নৌবাহিনীর কাছে হস্তান্তর করা হয়। চীনের প্রতিরক্ষা মন্ত্রণালয়ের এক বিবৃতিতে বলা হয়, আমাদের সার্বিক যুদ্ধের সামর্থ্য বাড়াতে নৌবাহিনীতে এই বিমানবাহী জাহাজের সংযোজন খুব গুরুত্বপূর্ণ। এটি আমাদের নিরাপত্তা, গভীর সমুদ্রে বিভিন্ন ধরনের হুমকি মোকাবিলা ও সার্বভৌমত্ব রক্ষার সামর্থ্য বাড়াবে। লিয়াওনিংয়ের পূর্ব নাম ছিল ভ্যারেজ। ১৯৮০ সালে সোভিয়েত নৌবাহিনী এটি তৈরি করে। তবে কাজ অসম্পূর্ণ ছিল। ১৯৯১ সালে সোভিয়েত ইউনিয়নের পতনের সময় এটি ইউক্রেনে ছিল। চীনের পিপলস লিবারেশন আর্মির (পিএলএ) সঙ্গে সম্পর্কযুক্ত একটি চীনা প্রতিষ্ঠান জাহাজটি কিনে নেয়। প্রতিষ্ঠানটির উদ্দেশ্য ছিল জাহাজটি দিয়ে ম্যাকাও দ্বীপে ভাসমান বিনোদনকেন্দ্র স্থাপন করা। তবে চীন ২০০১ সালে জাহাজটি নিয়ে নেয় এবং ২০১১ সালের জুন মাসে চীনের সামরিক বাহিনী নিশ্চিত করে, সংস্কার করে এটিকে চীনের প্রথম বিমানবাহী জাহাজ হিসেবে ব্যবহার করা হবে। জাহাজটি অভিযানের জন্য পুরোপুরি প্রস্তুত করতে আরও কয়েক বছর সময় লাগতে পারে। http://behindthewall.nbcnews.com/_news/2012/09/25/14092055-china-brings-its-first-aircraft-carrier-into-service-joining-9-nation-club চীনের কড়া হুঁশিয়ারি![স্থায়ীভাবে অকার্যকর সংযোগ], বিবিসি ও রয়টার্স, দৈনিক প্রথম আলো। ঢাকা থেকে প্রকাশের তারিখ: ২৬-০৯-২০১২ খ্রিস্টাব্দ। সাগরে ভাসল চীনের বিমানবাহী রণতরি[স্থায়ীভাবে অকার্যকর সংযোগ], বিবিসি, দৈনিক প্রথম আলো। ঢাকা থেকে প্রকাশের তারিখ: ২৬-০৯-২০১২ খ্রিস্টাব্দ। VaryagWorld.com Transformation of the Varyag into a PLAN Aircraft Carrier ওয়েব্যাক মেশিনে আর্কাইভকৃত ২০ সেপ্টেম্বর ২০১৬ তারিখে "Varyag Aircraft Carrier" article on sinodefence.com Actual physical location in the World Satellite Photo of Varyag in in Dalian, China from Google Maps
উদ্ভাবক দিবস

বিশ্বের বিভিন্ন দেশ তাদের স্বনামধন্য স্বদেশী উদ্ভাবকদের সম্মান জানানোর জন্য ঐসব উদ্ভাবকের উদ্দেশ্যে একটি বিশেষ দিন নির্দিষ্ট করে যা উদ্ভাবক দিবস নামে পরিচিত। এই দিনগুলো সাধারণত: কোনো উদ্ভাবকের জন্মদিন বা বিশেষ কোনো কিছু আবিষ্কারের দিনকে নির্দেশ করে থাকে। বিশ্বের বিভিন্ন দেশ তাদের স্ব-স্ব উদ্ভাবকের জন্য এরূপ দিন নির্দিষ্ট করার বিশ্ব ব্যাপী এটি একেক দেশে একেক দিন উযযাপিত হয়ে থাকে। ১৯৮৬ সাল থেকে ২৯ সেপ্টেম্বর বল পয়েন্ট কলমের উদ্ভাবক লাযলো জোসেফ বিরো-এর জন্মদিনে আজেন্টিনায় "উদ্ভাবক দিবস পালন করা হয়। টমাস আলভা এডিসন-এর জন্মদিন ১১ ফেব্রুয়ারি তারিখে যুক্তরাস্ট্রে উদ্ভাবক দিবস পালন করা হয়। বিশ্ব পুস্তক ও স্বত্ত্বাধিকার দিবস "সংরক্ষণাগারভুক্ত অনুলিপি"। ৯ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০০৮।
আন্তর্জাতিক কফি দিবস

আন্তর্জাতিক কফি দিবস (১ অক্টোবর) বিশ্বের কোনো কোনো অঞ্চলে কফি দিবস বা কোথাও কোথাও জাতীয় কফি দিবস নামেও পরিচিত। বিশ্ব ব্যাপী এই দিনটি ১ অক্টোবর তারিখে পালিত হয়ে থাকে। প্রথম আনুষ্ঠানিক তারিখ ছিল ১ অক্টোবর ২০১৫, তৎকালীন আন্তর্জাতিক কফি সংস্থা সম্মত হয়েছিল এবং মিলানে চালু হয়েছিল। এই দিনটিতে কফিপ্রেমীরা তাদের প্রিয় এই পানীয়টি উৎসাহ উদ্দীপনার মাধ্যমে পান করে থাকে। "International Coffee Organization - 1 October is International Coffee Day"। www.ico.org। ২০২০-১০-০৪ তারিখে মূল থেকে আর্কাইভ করা। সংগ্রহের তারিখ ২০২০-০৯-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "How are you celebrating International Coffee Day?"। International Coffee Organization blog। সেপ্টেম্বর ২০১৫। সংগ্রহের তারিখ ২৬ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "International Coffee Day"। Speciality Coffee Association of Europe। ২৭ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ওসমানী আন্তর্জাতিক বিমানবন্দর

ওসমানী আন্তর্জাতিক বিমানবন্দর (আইএটিএ: ZYL, আইসিএও: VGSY) বাংলাদেশের একটি অন্যতম প্রধান এবং তৃতীয় বৃহত্তম আন্তর্জাতিক বিমানবন্দর। এটি দেশের উত্তর-পূর্ব কোণের বিভাগীয় শহর সিলেটে অবস্থিত। এটি মূল সিলেট শহর হতে উত্তর-পূর্ব দিকে ৫ মাইল (৮ কি.মি.) দূরে বড়শাল এলাকায় অবস্থিত। বিমানবন্দরটি বাংলাদেশ বেসামরিক বিমান চলাচল কর্তৃপক্ষ দ্বারা পরিচালিত হয় ও বাংলাদেশের জাতীয় এয়ারলাইন বিমান বাংলাদেশ এয়ারলাইন্স-এর জন্যও ব্যবহৃত হয়। বেসরকারি বিমান সংস্থা নভোএয়ার, এয়ার অ্যাস্ট্রা এবং ইউএস-বাংলা এয়ারলাইন্স সিলেট থেকে ঢাকায় অভ্যন্তরীণ ফ্লাইট পরিচালনা করে। বিমানবন্দর ব্যবহার করা যাত্রীদের অধিকাংশই প্রবাসী বাংলাদেশী এবং যুক্তরাজ্য বসবাস করা সিলেট বিভাগ-এর লোকজনের বংশধর। ওসমানী আন্তর্জাতিক বিমানবন্দর বাংলাদেশের তৃতীয় বৃহত্তম ও বাংলাদেশের তিনটি আন্তর্জাতিক বিমানবন্দরের একটি। এটি ১৯৭১ সালের স্বাধীনতা যুদ্ধের মহানায়ক জেনারেল ওসমানীর নামানুসারে নামকরণ করা হয়। তারপূর্বে এটির নাম ছিল সিলেট বিমানবন্দর। ওসমানী আন্তর্জাতিক বিমানবন্দর থেকে লন্ডন যুক্তরাজ্য ও দুবাইসহ বিভিন্ন দেশের সাথে সরাসরি বিমান চলাচল করে। তাছাড়াও দেশের অভ্যন্তরে ঢাকা - সিলেট, সিলেট-চট্টগ্রাম ইত্যাদি রুটেও বিমান চলাচল করে থাকে। খুব সাম্প্রতিক সিলেট- শিলচর ও সিলেট- কক্সবাজার রুটেও বিমান চলাচলের কথা রয়েছে। বিমান বাংলাদেশ এয়ারলাইন্স আবুধাবি, দোহা, দুবাই, লন্ডনের হিথ্রো ও জেদ্দা থেকে সিলেটে নিয়মিত ফ্লাইট পরিচালনা করে। এছাড়া অন্যান্য বেসরকারি বিমান সংস্থা অভ্যন্তরীণ ফ্লাইট পরিচালনা করে। বিমান বাংলাদেশ এয়ারলাইন্স ফ্লাইট লন্ডন হিথ্রোর সাথে বিমান পরিচালনা করার সময় ঢাকায় থামে। ২২ ডিসেম্বর ১৯৯৭, একটি ফকার এফ২৮-৪০০০ মডেলের বিমান নিয়ে বিমান বাংলাদেশ এয়ারলাইন্সের ফ্লাইট বিজি-৬০৯ ৮৫ জন যাত্রী ও ৪ জন ক্রু নিয়ে ঢাকা থেকে সিলেট যাচ্ছিল। যা অবতরণ করার সময় ঘন কুয়াশার কারণে রানওয়ে পাদদেশ থেকে ৫.৬ কিলোমিটার দূরে একটি ধানক্ষেতে বিধ্বস্ত হয়। এতে ১৭ জন যাত্রী আহত হয়। ৮ অক্টোবর ২০০৪, একটি ফকার এফ২৮-৪০০০ মডেলের বিমান নিয়ে বিমান বাংলাদেশ এয়ারলাইন্সের ফ্লাইট বিজি-৬০১ ৭৯ জন যাত্রী ও ৪ জন ক্রু নিয়ে ঢাকা থেকে সিলেট যাচ্ছিল। অবতরণের পর রানওয়ে ভেজা থাকার কারণে বিমানটি রানওয়ে থেকে ছিটকে খাঁদে পড়ে যায়। এতে ২ জন যাত্রী আহত হয়। "Bangladesh Air Traffic Movement: Passenger: Aerodrome: Osmani"। সংগ্রহের তারিখ ১০ জানুয়ারি ২০২০।  "Aerodrome Information: Osmani International Airport, Sylhet"। বাংলাদেশ বেসামরিক বিমান চলাচল কর্তৃপক্ষ (ইংরেজি ভাষায়)। ২১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৬।  "Sky Capital Cargo destinations"। Skycapitalcargo.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ASN Aircraft accident Fokker F-28 Fellowship 4000 S2-ACJ Sylhet Civil Airport (ZYL)"। এভিয়েশন সেফটি নেটওয়ার্ক (ইংরেজি ভাষায়)। সংগ্রহের তারিখ ১৫ অক্টোবর ২০১২।  উইকিমিডিয়া কমন্সে ওসমানী আন্তর্জাতিক বিমানবন্দর সংক্রান্ত মিডিয়া রয়েছে। এভিয়েশন সুরক্ষা নেটওয়ার্ক: সিলেট বেসামরিক বিমানবন্দর (ইংরেজি) বাংলাদেশ বেসামরিক বিমান চলাচল কর্তৃপক্ষ: বিমানবন্দর (ইংরেজি) চলমান ফ্লাইট সমূহ (ইংরেজি)
চুচিয়াং নদীর ব-দ্বীপ অববাহিকা

চুচিয়াং নদীর ব-দ্বীপ অববাহিকা গণপ্রজাতন্ত্রী চীনের কুয়াংতুং প্রদেশের নিম্নাঞ্চলের চুচিয়াং নদীর অববাহিকায় দক্ষিণ চীন সাগর-সংলগ্ন এলাকায় অবস্থিত। এই স্থানটি বিশ্বের অনত্যম ঘনবসতিপূর্ণ এলাকা এবং চীনের অর্থনৈতিক কর্মকাণ্ডের অন্যতম প্রধান কেন্দ্র বলে পরিচিত। আধুনিক নগর গবেষণায় এই স্থানটিকে অন্যতম প্রধান মহাপৌরপুঞ্জ (Megalopolis) হিসেবে চিহ্নিত করা হয়ে থাকে। Economic profile for the Pearl River Delta at HKTDC Images from Scientific Visualisation Studio at NASA Key Cities of the Pearl River Delta Introducing the Pearl River Delta Getting around the Pearl River Delta ওয়েব্যাক মেশিনে আর্কাইভকৃত ১৮ জুলাই ২০১২ তারিখে
আবদুল মজিদ (দ্ব্যর্থতা নিরসন)

আবদুল মজিদ বলতে বোঝাতে পারে: আবদুল মজিদ (বীর প্রতীক) - বাংলাদেশের মুক্তিযোদ্ধা। আবদুল মজিদ (রাজনীতিবিদ) - বাংলাদেশের রাজনীতিবিদ। তিনি সুনামগঞ্জ-৫ আসনের সংসদ সদস্য ছিলেন। আবদুল মজিদ (কুমিল্লার রাজনীতিবিদ) - বাংলাদেশী শিক্ষক ও রাজনীতিবিদ। তিনি কুমিল্লা-২ আসনের সংসদ সদস্য। আব্দুল মজিদ (অভিনেতা) - অসমের চলচ্চিত্র পরিচালক, প্রয়োজক, নাট্যকার ও অভিনেতা। মো. আব্দুল মজিদ -বাংলাদেশি কৃষি গবেষক যিনি চাল নিয়ে গবেষণা করে একুশে পদক পেয়েছেন। মো. আবদুল মজিদ -বাংলাদেশি মৎস্য গবেষক যিনি একুশে পদক পেয়েছেন। আব্দুল মজিদ (অধ্যাপক) -যশোর বিজ্ঞান ও প্রযুক্তি বিশ্ববিদ্যালয়ের উপাচার্য। দ্বিতীয় আবদুল মজিদ - ইসলামের শেষ খলিফা। আব্দুল মজিদ তালুকদার - বাংলাদেশী রাজনীতিবিদ এবং বগুড়া-৩ আসনের সাবেক সংসদ সদস্য। আবদুল মজিদ মিয়া - বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
অ্যালেক্সা ইন্টারনেট

অ্যালেক্সা ইন্টারনেট, ইনক্. আমাজন.কম অধীনস্থ একটি ক্যালিফোর্নিয়া-ভিত্তিক কোম্পানি যা বাণিজ্যিক ওয়েব ট্রাফিক তথ্য সরবরাহ করে থাকে। একটি স্বাধীন কোম্পানি হিসেবে ১৯৯৬ সালে প্রতিষ্ঠিত হলেও, পরবর্তীতে ১৯৯৯ সালে আমাজন এটি অধিগ্রহণ করে নেয়। ২০২১ সালের ডিসেম্বর অ্যামাজন অ্যালেক্সা ইন্টারনেট সহায়ক সংস্থাটি বন্ধ করে দেয়ার ঘোষণা দেয়। তারপর ১ মে, ২০২২ তারিখে পরিষেবাটি বন্ধ করে দেওয়া হয়। সাইটটি ১৯৯৬ সালে চালু করা হয়েছে। এই সাইটের মালিক হিসেবে ব্রুস জিলাট সুপরিচিত একজন সাইবারস্পেসম্যান। ওয়েবসাইটের মালিক, হোস্টিং দেশ ইত্যাদি তথ্য ছাড়াও ওয়েবসাইটের ট্রাফিক সম্পর্কে ধারণা দেয় অ্যালেক্সা। এছাড়া বিশ্বের ওয়েবসাইটগুলোর মধ্যে কোনো ওয়েবসাইটের র‍্যাংকিং কত তা দেখায়। এসইও'র কাজে অ্যালেক্সা বহুল ব্যবহৃত হয়ে থাকে। ওয়েব বিশেষজ্ঞদের মতে, অ্যালেক্সা র‍্যাংকিং-এ যদি কোনো সাইট প্রথম ১,০০,০০০-এর মধ্যে না থাকে, তাহলে যে রিপোর্ট দেখায়, তা প্রকৃতপক্ষে ভুল হয়ে থাকে। অ্যালেক্সা র‍্যাংকিং যদিও বিশ্বনন্দিত, কিন্তু যারা অ্যালেক্সা টুলবার ব্যবহার করেন কেবল তাদের ভিজিটই অ্যালেক্সা গোনে, তাই অ্যালেক্সার তথ্য ১০০ ভাগ নিরপেক্ষ নয়। সর্বাধিক জনপ্রিয় ওয়েবসাইটের তালিকা সার্চ ইঞ্জিনের তালিকা ওয়েব ডিরেক্টরি তালিকা সিমিলার ওয়েব "About Alexa Internet"। এপ্রিল ২৯, ২০১৫ তারিখে মূল থেকে আর্কাইভ করা। সংগ্রহের তারিখ অক্টোবর ৯, ২০০৯।  "ব্যবস্থাপনা"। অ্যালেক্সা ইন্টারনেট। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ২৯, ২০১৫।  "Management"। অ্যালেক্সা ইন্টারনেট। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ২৯, ২০১৫।  "Alexa.com Site Info"। অ্যালেক্সা ইন্টারনেট। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ২৯, ২০১৫।  "Amazon closing down Alexa, the popular web traffic ranking site"। The Daily Star (ইংরেজি ভাষায়)। ২০২১-১২-০৯। ডিসেম্বর ৯, ২০২১ তারিখে মূল থেকে আর্কাইভ করা। সংগ্রহের তারিখ ডিসে ৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "We will be retiring Alexa.com on May 1, 2022"। জানুয়ারি ২, ২০২২ তারিখে মূল থেকে আর্কাইভ করা। সংগ্রহের তারিখ ডিসে ৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ALEXA Internet Donates Archive of the World Wide Web To Library of Congress" (ইংরেজি ভাষায়)। আলেক্সা প্রেস রিলিজ। অক্টোবর ১৩, ১৯৯৮। অক্টোবর ১৩, ২০০৯ তারিখে মূল থেকে আর্কাইভ করা। সংগ্রহের তারিখ অক্টোবর ৯, ২০০৯।  অ্যালেক্সা র‍্যাংক, টিউটোরিয়াল বিডি। সংগ্রহের তারিখ: ৩০ সেপ্টেম্বর ২০১২। উইকিউপাত্তে এ বিষয়ে একটি সম্পত্তি রয়েছে, P1661, Alexa rank-এর জন্য (ব্যবহার দেখুন) দাপ্তরিক ওয়েবসাইট Alexa's list of top 500 websites by web traffic ওয়েব্যাক মেশিনে আর্কাইভকৃত ২ মার্চ ২০১৫ তারিখে Alexa list of top 1 million sites in January 2015 (CSV file) ওয়েব্যাক মেশিনে আর্কাইভকৃত ২৮ মে ২০১৫ তারিখে